కైకాల సత్యనారాయణ
సత్యనారాయణ కృష్ణా జిల్లా గుడ్లవల్లేరు మండలం కౌతరం గ్రామంలో, కైకాల లక్ష్మీనారాయణకు 1935 జూలై 25 న జన్మించాడు. ప్రాథమిక, ప్రాథమికోన్నత విద్యను గుడివాడ, విజయవాడ లలో పూర్తిచేసి, గుడివాడ కళాశాల నుండి పట్టభద్రుడయ్యాడు. 1960 ఏప్రిల్ 10 న నాగేశ్వరమ్మతో వివాహమైంది. ఆయనకు ఇద్దరు కూతుళ్ళు మరియు ఇద్దరు కొడుకులు.
పోలాప్రగడ సత్యనారాయణమూర్తి
పోలాప్రగడ సత్యనారాయణ మూర్తి (1929 - ?) ప్రముఖ కథా రచయిత. తూర్పు గోదావరి జిల్లా ఆలమూరు గ్రామంలో 1929లో జన్మించాడు. రాజమండ్రి ఆర్ట్స్ కళాశాల, బెనారస్ హిందూ విశ్వవిద్యాలయాలలో విద్యాభ్యాసం చేసిన తరువాత భీమవరం, అనంతపురం, ఏలూరు, బాపట్లలో ఆంగ్ల ఉపన్యాసకులుగా పనిచేశాడు. 1947లో కథలు రచించడం మొదలుపెట్టాడు.